Jouluoratorio
Kantaatit > Toinen kantaatti (toisena joulupäivänä)

Toinen kantaatti (Und es waren Hirten in derselben Gegend, "Ja samalla seudulla oli paimenia") esitettiin alun perin toisena joulupäivänä eli tapaninpäivänä.  Sen pääsävellajina on G-duuri, ja siinä esiintyvät:
Huilu (Flauto traverso) 1,2
Oboe d’amore 1,2
Oboe da caccia 1,2
Jouset (viulut 1,2 ja alttoviulut)
Kuoro (sopraano, altto, tenori, basso)
Continuo (esimerkiksi sello, kontrabasso, fagotti, urut, cembalo)
| Nro>  | Tyyppi | Sävellaji | Tahtilaji | Alkusanat | Säestys | Alkuperä |
| --- | --- | --- | --- | --- | --- | --- |
| 10 | Sinfonia | G-duuri | 12/8 | — | 2 huilua, 2 oboe d'amorea, 2 oboe da cacciaa, jouset, continuo |   |
| 11 | Resitatiivi (evankelista, tenori) | Resitatiivi (evankelista, tenori) | Resitatiivi (evankelista, tenori) | Und es waren Hirten in derselben Gegend ("Ja sillä seudulla oli paimenia") | Continuo |  Sanat: Luuk. 2:8–9 |
| 12 | Koraali | G-duuri | 4/4 | Brich an, o schönes Morgenlicht ("Saavu, oi kaunis aamun valo") | 2 huilua, 2 oboe d'amorea, 2 oboe da cacciaa, jouset, continuo | Sanat: Johann von Rist, 1641 |
| 13 | Resitatiivi (Evangelista, tenori; enkeli, sopraano) | Resitatiivi (Evangelista, tenori; enkeli, sopraano) | Resitatiivi (Evangelista, tenori; enkeli, sopraano) | Und der Engel sprach zu ihnen ("Ja enkeli sanoi heille") Fürchtet euch nicht ("Älkää peljätkö") | Jouset, continuo |  Sanat: Luuk. 2:10–11 |
| 14 | Resitatiivi (basso) | Resitatiivi (basso) | Resitatiivi (basso) | Was Gott dem Abraham verheißen ("Minkä Jumala lupasi Abrahamille") | 2 oboe d'amorea, 2 oboe da cacciaa, jouset, continuo |   |
| 15 | Aaria (tenori) | E-molli | 3/8 | Frohe Hirten, eilt, ach eilet ("Iloiset paimenet, kiirehtikää, oi kiirehtikää") | Huilu I, continuo | Sävelmä: Bachin aaria BWV 214: Fromme Musen! meine Glieder |
| 16 | Resitatiivi (evankelista, tenori) tai enkeli (sopraano) | Resitatiivi (evankelista, tenori) tai enkeli (sopraano) | Resitatiivi (evankelista, tenori) tai enkeli (sopraano) | Und das habt zum Zeichen ("Ja tämä on teille merkkinä") | Continuo | Luuk. 2:12 |
| 17 | Koraali | C-duuri | 4/4 | Schaut hin! dort liegt im finstern Stall ("Katsokaa, tuolla pimeässä tallissa") | 2 huilua, 2 oboe d'amorea, 2 oboe da cacciaa, jouset, continuo | Sanat: Paul Gerhardt, 1667 Sävelmä: Enkeli taivaan |
| 18 | Resitatiivi (basso) | Resitatiivi (basso) | Resitatiivi (basso) | So geht denn hin! ("Astukaa siis sisään") | 2 oboe d'amorea, 2 oboe da cacciaa, continuo |   |
| 19 | Aaria (altto) | G-duuri/e-molli | 2/4 | Schlafe, mein Liebster, genieße der Ruh' ("Nuku, rakkaani, nauti levosta") | Huilu I (oktaavia korkeammalla kuin alttosolisti), 2 oboe d'amorea, 2 oboe da cacciaa, jouset, continuo | Sävelmä: Bachin aaria BWV 213: Aria, Schlafe, mein Liebster, und pflege der Ruh |
| 20 | Resitatiivi (evankelista, tenori) | Resitatiivi (evankelista, tenori) | Resitatiivi (evankelista, tenori) | Und alsobald war da bei dem Engel ("Ja yhtäkkiä oli enkelin kanssa") | Continuo | Luuk. 2:13 |
| 21 | Kuoro | G-duuri | (2/2) | Ehre sei Gott in der Höhe ("Kunnia olkoon Jumalalle korkeudessa") | 2 huilua, 2 oboe d'amorea, 2 oboe da cacciaa, jouset, continuo | Luuk. 2:14 (=Gloria in excelsis Deo) |
| 22 | Resitatiivi (basso) | Resitatiivi (basso) | Resitatiivi (basso) | So recht, ihr Engel, jauchzt und singet ("Oikein, te enkelit, iloitkaa ja laulakaa") | Continuo |   |
| 23 | Koraali | G-duuri | 12/8 | Wir singen dir in deinem Heer ("Me laulamme sinulle joukossasi") | 2 huilua, 2 oboe d'amorea, 2 oboe da cacciaa, jouset, continuo | Sanat:  Paul Gerhardt, 1656 Sävelmä:  Enkeli taivaan |
Toinen kantaatti käsittelee paimenille ilmoitettua ilosanomaa Jeesuksen syntymästä. Kantaatti alkaa kauniilla sinfonialla (pastoraali), jonka Bach sävelsi tiettävästi juuri Jouluoratoriota varten. Oboekvartetti vuorottelee muun orkesterin kanssa antaen musiikille sopivan maaseudullisen paimensävyn. Pastoraalisia piirteitä on paljon: 12/8 -tahtilaji, pisteelliset keinuvat rytmit, rinnakkaiset terssit sekä borduunaäänet, joiden toteuttamisessa Bach käyttää omaperäisesti kaikkia oboeita. Marian 'kehtolaulun' Schlafe, mein liebster (Nuku rakkaimpani) -alttoaarian jälkeen tulee kuoron ylistys Ehre sei Gott in der Höhe (Kunnia olkoon Jumalalle korkeuksissa). Toinen kantaatti päättyy kuoron ja oboeiden vuorottelevaan koraaliin Wir singen dir in deinem Heer (Laulamme Sinulle joukkojesi kera).